**ANYAKÖNYVI OKIRATOK KIÁLLÍTÁSA:**

**Irányadó jogszabályok:**

* 2010. évi I. törvény az anyakönyvi eljárásról
* 429/2017 (XII.20.) Korm. rendelet az anyakönyvezési feladatok ellátásának részletes szabályairól
* 174/2017 (VI.30.) Korm. rendelet az anyakönyvvezető és az anyakönyvi szervek eljárásáról és kijelöléséről, valamint az anyakönyvezéshez szükséges képesítési feltételekről
* 1990. évi XCIII. törvény az illetékekről
* 180/2005. (IX.9.) Korm. rendelet a közigazgatási hatósági eljárásban a személyes költségmentesség megállapításáról
* 2013. évi V. törvény a Polgári Törvénykönyvről
* 2016. évi CL. törvény az általános közigazgatási rendtartásról

**Az anyakönyvi okiratok kiállítása illetékmentes.**

Az anyakönyvi kivonat kiállítását **az érintett**, vagy az **általa meghatalmazott személy** kérheti. **Kiskorú** esetén a szülők, vagy a szülők által meghatalmazott személy részére állítható ki az okirat. **Halotti anyakönyvi kivonat** kiadható a **hozzátartozó részére**, vagy annak, **akinek jogos érdeke fűződik a haláleset tényének igazolásához**, amennyiben a kérelmező az érdeket igazolja.